b'\n_START_ARTICLE_\nPlanina Stamare (Karavanke)\n_START_PARAGRAPH_\nPlanina Stamare (Karavanke) (~1411 m ) je prastara planina v Podbel\xc5\xa1\xc4\x8dici, v Karavankah nad Koro\xc5\xa1ko Belo, ki so jo uporabljali \xc5\xbee staroselci \xe2\x80\x93 karavan\xc5\xa1ki gorjani (povezava z Ajdno\xc2\xa0?). Tu ob\xc4\x8dasno pasejo vsako leto. Navadno se tu \xc5\xbeivina za nekaj dni ustavi na poti na Bel\xc5\xa1\xc4\x8dico in na planino Se\xc4\x8de. \xc4\x8cez planino naj bi nekdaj potekala zgornja karavanska pot (najdbe). Ljudsko izro\xc4\x8dilo omenja, da so ob gradnji prve pastirske ko\xc4\x8de, ki je stala ob vzpetini (hrib\xc4\x8dku (1.426 m)) na zahodnem robu planine na\xc5\xa1li (bronasto?) oro\xc5\xbeje, oziroma pokrivljeno plo\xc4\x8devino (ostanke neke bitke\xc2\xa0?). Vse skupaj pa so zmetali kar \xc4\x8dez rob (?). Na planini so tudi tri ko\xc4\x8de\xc2\xa0: pastirska, lovska in \xc5\xa1e ena zdaj privatna ko\xc4\x8da. Tu je tudi stalni vodni izvir, izvir potoka Stamarski potok, ki je sedaj zelo zgledno urejen. Nekaj deset metrov vzhodneje od izvira naj bi bil nekdaj rudnik \xc5\xbeelezove rude Stamare (dva rova\xc2\xa0?), je pa zelo te\xc5\xbeko opazen. Tu je bil konec zahodnega kraka Rudne poti, ki je potekala od vzhodnega roba Poto\xc5\xa1kih rovtov do Vrta\xc4\x8de in naprej do Stamar. Na spodnjem robu planine so \xc5\xa1e vidne izkopane jame (sedem (?) \xe2\x80\x93 nekatere so bolj slabo vidne), ki so jih izkopali Zoisovi rudarji, ko so iskali soutan. Na ju\xc5\xbeni strani planine sta dve vzpetini. Na vzhodni strani je to razgledna skala Stamarska pe\xc4\x8d (1.405 m), druga \xc5\xbee omenjena vzpetina pa je na zahodni strani (1.426 m). Planina je okoli 1.200 m oddaljena od Vrta\xc4\x8de ter od izvira potoka \xc4\x8cikla, nekaj manj od 1.500 m od Olipove planine in nekaj ve\xc4\x8d kot 1.400 m od izvirov potoka Javornika. Dostop do planine je poleg \xc5\xbee omenjene poti od Vrta\xc4\x8de mo\xc5\xbeen tudi po poti iz Javorni\xc5\xa1kega rovta mimo izvirov potoka Javornika, pa tudi po stezi / poti \xc4\x8dez Lni\xc4\x8de in Debelo brdo s Koro\xc5\xa1ke Bele. Tu je tudi lovska steza iz Javorni\xc5\xa1kega rovta zadaj za  Bonclo, \xc4\x8dez Bavho (mimo Bavhe), vendar je v zgornjem delu zelo slaba in zara\xc5\xa1\xc4\x8dena. Planina Stamare je izhodi\xc5\xa1\xc4\x8de za Bel\xc5\xa1\xc4\x8dico, za Srednico.'